ארוחת יום שישי
הורדתי את הציורים מהקירות; נתתי את הספה הלבנה; הפילים הקטנים מהעץ עדיין עומדים בשורה; הגינה שלך מתפרעת בעדינות; אני גוזמת את הורדים; בקרוב קטיף אחרון של תות ותאנים ; אני יכולה לראות אותך רק בעיניים עצומות; את עולה דמעות יורדות; אולי רק נסעת לחוצלארץ בקרוב תחזרי; מזוודה מלאה מתנות לכולם וארוחת יום שישי; בינתיים אני כותבת בחדר שהיה שלך ; והאוח שמגיע כל קיץ; אחריו יבוא הסתיו ; ותתחיל עוד שנה בלעדייך; לא יהיה צלצול של טלפון; לא מכתב לא גלויה; לא ביקור חטוף; לא נשיקה; יבשה; 